பஞ்சலட்சணத் திருமுகவிலாசம்

பஞ்சலட்சணத் திருமுகவிலாசம் 1899 ஆம் ஆண்டு வெளியான ஒரு தமிழ் நூல். விலாசம் சிற்றிலக்கிய வகையைச் சேர்ந்த இந்நூலைப் பாடியவர் பிரமனூர் வில்லியப்ப பிள்ளை. இவர் சிவகங்கை மிராசு கணக்கரும் அரசவைப் புலவர்களுள் ஒருவர். 1876-78 காலகட்டத்தில் சென்னை மாகாணத்தைத் தாக்கிய தாது வருடப் பஞ்சத்தைக் கருப்பொருளாகக் கொண்ட அங்கத நூல் இது.

ஏறத்தாழ 4500 வரிகளில் பஞ்ச காலத்தில் மக்களின் அவலத்தை நகைச்சுவையுடன் விவரிக்கின்றது. சோதிடர்கள், விலைமாதுக்கள், நகை ஆசாரிகள் ஆகியோரின் போலித்தனத்தையும் பொய் புரட்டையும் தாக்குகிறது. மதுரை சுந்தரேசுவரக் கடவுள், பஞ்சத்தால் பாதிக்கப்பட்டவர்களின் இன்னல்களைத் தன்னால் தீர்க்க இயலாது என்று கைவிரித்து அவர்களை சிவகங்கை சமீந்தார் துரைசிங்கத் தேவரிடம் முறையிடுமாறு அனுப்புவதாக நூல் அமைந்துள்ளது.

விமர்சனங்கள்  
 வில்லியப்பர் பாடிய பஞ்சலட்சணத் திருமுக விலாசம் நகைச்சுவையின் பொக்கிசமாக உள்ளது - எஸ். வையாபுரிப்பிள்ளை
 1899 இல் அரங்கேறிய இந்த நூலுக்கு இணையான நகைச்சுவை நூல் இவ்வுலகத்திலேயே இல்லை. - கு. அழகிரிசாமி
 நையாண்டி இலக்கியம் என்னும் துறையில் பஞ்சலட்சணம் தான் முதற் பெரு நூலாகவும் முன்னோடியாகவும் விளங்குகிறது. தொ. மு. சிதம்பர ரகுநாதன்
 விந்தை முகவிலாசம் உரை வில்லியப்பர்க்கு அடியேன் கந்தன் அடிப்பொடி சா. கணேசனார்
 This important satirical poem is not available now and deserves to come out in good format - A.V. Subramany Aiyar

மேற்கோள்கள்

வெளி இணைப்புகள்
சிவகங்கை சிவன் கோயில்

[Shree Kailasha Nathar Temple]

பிரமனூரில் காணமல்போன பெருமாள் கோவிந்தராஜ பெருமாள் கோயில்
www.thiruvarutprabandam.in 

1899 தமிழ் நூல்கள்
சிற்றிலக்கியங்கள்
சிவகங்கை மாவட்டத்திலுள்ள சிவன் கோயில்கள்